इस पल, मेरा हृदय अपराध-बोध से भरा हूआ है, और साथ ही परमेश्वर के प्रति कृतज्ञता से भी भरा हुआ है। मेरे पास अपने आप को परमेश्वर के सामने व्यक्त करने के अलावा और कोई विकल्प नहीं है, "परमेश्वर, तेरा धन्यवाद कि तूने मुझे प्रबुद्धता दी, मुझे यह ज्ञात कराया कि मैं अच्छी मानवता वाली व्‍यक्ति नहीं हूँ, मुझे यह समझने में सहायता की कि सच्ची मानवता वाला व्यक्ति वह होता है जो सत्‍य से प्रेम करता है, वह होता है जो परमेश्वर की सुनता है और परमेश्वर का आज्ञा-पालन करता है, वह होता है जो सत्‍य का अभ्यास करने के लिए तैयार रहता और परमेश्वर के प्रेम को पाने की कोशिश करता है। मैं यह भी समझती हूँ कि स्वयं के बारे में मेरी समझ परमेश्वर के वचनों की सत्यता पर आधारित नहीं, बल्कि मेरी स्वयं की कल्पना और विचारों पर और साथ ही मेरे सांसारिक दृष्टिकोणों पर आधारित है। यह पूरी तरह से बेतुका है। परमेश्वर, अब से, मैं अपने आप को शैतान के दृष्टिकोण या मेरी स्वयं की कल्पना के अनुसार मापना नहीं चाहती हूँ। मैं अपने आप को तेरे वचनों के आधार पर जानना चाहती हूँ, और सत्‍य का अनुसरण करने में अपनी पूरी कोशिश करना चाहती हूँ, ताकि तेरे हृदय को सुखी करने के लिएशीघ्र ही सत्य और मानवता युक्त व्‍यक्ति बन सकूँ।